"اکينچي" ‌نین پروقراميندا دا واختي کئچميش عادت و عنعنه‌لرين تنقيدي موهوم يئر توتوردو. اودور کي، ن.وزيروو بو مؤوضودا مقاله‌لره خوصوصي اهميت وئريردي. قزئتده چاپ ائتديرديگي 2-جي مقاله‌سينده وزيروو يازيردي:  "' بيزيم عادتي-قديمه زمانه رفتاري ايله دوز گلمه‌يير. بيز قاناجاغيميزي آرتيرماغا سعي ائدنده عادتي-قديملري دييشديرمگه سعي ائتميريک. '"ياخود "بند مخصوصي" سرلؤوحه‌لي باشقا بير مقاله‌سينده ن.وزيروو يازيردي:  "' هردم تنها اوتوروب فيکير ائديرم، خودابنده، بيزيم آخيريميز نئجه اولاجاق! عقليميز آت-بابا عقلي، گئتديگيميز آتا-بابا يولو، هئچ بير دييشيلمک يوخدور. آتا-باباميز خوروز و قوچ دؤيوشدوروب، ايت بوغوشدوروب، قورشاق توتدوروب، درويش نقلينه قولاق آسيب، قيزيل قوش ساخلاييب، گونلرين کئچيرديب، بيز ده کي، بو يولو گئديريک، تلف اولاجاييق. '"معاريف و مدنيت مسله‌لريندن بحث ائدن ده ن.وزيروو کؤهنه‌لميش عادتلري دييشديرمگي ايره‌لي سوروردو. او يازيردي:  "' اينسان بير شئيه عادت ائدندن سونرا اونون يامانليغيني بيلمز. مثلاً، بورونوتو چکمک بير يامان عادتدير. آما اونو چکن اۆچون اوندان خوش شئي اولماز، هابئله بيزيم مکتبخانالاريميزدان يامان مکتبخانا دونيادا تاپيلماز، آما اونا ائله عادت ائله‌ميشيک کي، گويا اوندان علا مکتبخانا دونيادا اولماز. '""اکينچي" ده چاپ ائتديرديگي مقاله‌لرينده ن.وزيروو ادبيات و صنعت مسله‌لرينه ده توخونموشدور.